BlackKakapo/recipes-ro huggingface dataset:
Salata de Muraturi 

Ingrediente:
● Varza murata - 500 g 
● Castraveti murati/in otet - 3 buc 
● Gogosari in otet - 5 buc  (daca sunt murati impreuna cu conopida, o adaugati si pe ea)
● Gogonele murate - 4 buc 
● Ceapa murata - 2 linguri  (aveti link spre reteta rapida mai jos, in pas. Puteti sa mai adaugati aici morcovi marinati, sau ciuperci marinate - la fel link mai jos in pasi.)
● Ceapa alba - 1 buc  (puteti combina si praz aici)
● Ulei - 50 ml 
● Sare si piper - 0.5 lingurite  (reglati dupa gust)
● Marar verde - 3 buc  (3 fire adica si este optional, mai puteti adauga si rosii uscate in ulei de masline)

Mod de preparare:
1. In primul rand caliti in ulei o jumatate de ceapa alba taiata julien. Cand se rumeneste inchideti focul si lasati putin sa se racoreasca, pana pregatim celelalte ingrediente pentru salata.
2. Intr-un bol mare de salata puneti varza murata - daca o aveti deja murata tocata, doar o scurgeti putin de zeama. Daca aveti varza murata intreaga, o tocati marunt, scurgeti de zeama si puneti in bol.
Reteta mea de Varza murata tocata aici.
Reteta mea de Varza murata intreaga aici.
3. Peste varza adaugati castravetii murati, taiati rondele.
Eu folosesc de cele mai multe ori Reteta de Castraveti in saramura la borcan.
Dar puteti folosi si orice castraveti in otet va plac, sau aveti.
4. Apoi puneti gogosarii taiati feliute subtiri, si conopida in otet, daca le aveti impreuna.
Eu folosesc de obicei Gogosarii in otet, la rece.
5. Si apoi adaugati gogonele taiate felii mici.
Eu folosesc Gogonele murate cu verdeata, reteta geniala si nu o ratati!
6. Acum pun ceapa murata, o puteti omite daca nu aveti. La fel puteti adauga morcovi marinati dupa aceasta reteta, si ciuperci marinate in casa.
Reteta de ceapa murata rapid este aici.
7. Turnati peste toate legumele ceapa calita impreuna cu uleiul.
8. Puneti si o jumatate de ceapa tocata cruda, sau praz crud taiat rondele.
9. Presarati deasupra si putin piper negru macinat(de sare veti regla dupa amestecarea salatei).
10. Cu 2 furculite amestecati atent toate ingredientele.
Gustati si potriviti de sare daca e nevoie, fiind salata de muraturi cam nu ar fi nevoie. Dar vedeti dupa gustul dvs.
11. Se potriveste minunat aici mararul verde, am gustat intr-un restaurant si mi s-a parut genial impreuna cu muraturile.
In plus puteti adauga rosii uscate in ulei de masline, sau 1-2 linguri din Salata de legume pentru iarna.
12. Dau lovitura de obicei cu aceasta salata - sotul meu si copiii o adora. O puteti combina ca garnitura cu orice gratar, cartofi, pilaf-uri, hrisca, fasole, etc.
In plus, observati aici muraturile mele preferate, va ghidati dupa aceste retete in vara si va asigur ca sunt minunate!
Pofta Buna!
Zacusca de ciuperci si ardei 

Ingrediente:
● Ciuperci champignon - 4 kg 
● Ardei copti - 5 kg  (Ar trebui cam 10kg de ardei cruzi - kapia si/sau ardei gras)
● Ceapa alba - 2 kg 
● Rosii - 4 kg 
● Ulei de floarea soarelui - 500 ml 
● Sare - 4 linguri  (reglati dupa gust)
● Frunza de dafin - 3 buc  (+ piper boabe optional)

Mod de preparare:
1. Se coc ardeii pe gratar(sau la cuptor), se curata de coaja si seminte.
Eu i-am facut cu 2 zile inainte si i-am tinut la frigider pana am cumparat si pregatit restul de ingrediente.
2. Ciupercile se spala bine, nu se curata, le taiati in 2-3 bucati daca sunt mai mari si le aranjati intr-o tava mare de cuptor. Se stropesc cu putin ulei si se dau la cuptor pentru 45-50 de minute, amestecati de 2-3 ori in ele sa se rumeneasca uniform.
Mie mi-au incaput in 2 tavi, le-am copt pe rand.
3. Cam asa arata la final, le las pana scade complet apa si ciupercile se rumenesc frumos.
4. Ceapa se toaca fin in robotul de bucatarie.
Puteti s-o treceti si prin masina de tocat carne.
5. Rosiile le-am taiat in 3-4 bucati.
6. Si le-am trecut si pe ele prin robot.
7. Intr-un tuci mare(al meu este de 15 litri) incalziti bine uleiul, adaugati ceapa si amestecand periodic caliti pana incepe sa se rumeneasca.
8. Adaugati rosiile tocate, amestecati bine si lasati sa fiarba aproximativ 30 de minute, amestecati periodic.
9. Ciupercile se maruntesc in robot si le adaugati si pe ele in tuci, amestecati.
10. Imediat dupa ciuperci adaugati si ardeii copti tocati sau maruntiti bine in robot.
11. Amestecati bine, cand incepe sa fiarba mai tare faceti focul ceva mai mic si o lasati in pace.
Din cand in cand o amestecati, dar lasati pe foc minim 3-4 ore.
12. Cam asa arata dupa ce a fiert bine, este mai moale, uniforma, are alt gust si culoare.
13. Potriviti de sare, adaugati dupa preferinte frunze de dafin si boabe de piper.
Eu am pus frunzele cu 1 ora inainte si le-am scos inainte sa pun zacusca in borcane.
Boabe de piper nu am pus, pt ca Sofia cam se supara cand le vede in mancare :)
14. Borcanele le spalati si uscati bine - eu le pun pentru 30 minute in cuptor la 100 de grade inainte sa lucrez cu ele.
Umpleti borcanele cu zacusca, lasati cam 1 cm liber de la gura borcanului, nu le umpleti ochi.
15. Infiletati bine capacele si puneti borcanele la sterilizat in cuptor, la 150 de grade pentru 30 de minute.
Dati drumul la cuptor atunci cand puneti borcanele, nu-l incalziti dinainte.
16. Apoi lasati sa racesca si le depozitati in camara. Eu nu am beci, le tin in debara si stau f.bine.
Va poftesc la o felie de paine cu zacusca aromata si delicioasa!
Pofta Buna!
Salata cu ridiche, rosii si branza feta 

Ingrediente:
● Rosii - 2 buc 
● Ridiche rosie - 150 g 
● Ceapa rosie - 1 buc 
● Salata verde - 1 buc 
● Branza feta - 250 g  (sau branza telemea)
● Sare - 0.5 lingurite  (sarati dupa gust)
● Ulei de floarea soarelui - 3 linguri 

Mod de preparare:
1. Se spala legumele.
2. Salata verde se rupe bucatele intr-un castron de salata.
3. Ridichile se taie rondele.
4. Ceapa se taie fidea si se adauga la ridiche si salata.
5. Rosiile se taie cubulete.
6. Se adauga sare, ulei si se amesteca bine toate ingredientele(fara branza).
7. Branza se taie cuburi de marime medie si se adauga in salata. Se amesteca usor, ca sa nu se deformeze  prea tare.
Se serveste imediat dupa ce ati preparat-o.
Pofta Buna!
Prajitura cu banane si ciocolata 

Ingrediente:
● Zahar - 400 g 
● Faina alba calitate superioara - 245 g 
● Cacao pudra - 75 g 
● Praf de copt - 1.5 lingurite 
● Bicarbonat de sodiu - 1 lingurita 
● Sare - 0.5 lingurite 
● Oua - 2 buc 
● Banane - 2 buc 
● Apa - 240 ml  (apa calda)
● Lapte - 120 ml 
● Ulei fara miros - 120 ml 
● Esenta de vanilie - 1 buc  (1 fiola)
● Ciocolata neagra/amaruie - 200 g 
● Smantana dulce 32%(dorna/milli) - 170 ml 
● Unt - 14 g  (1 lingura de unt)

Mod de preparare:
1. Preincalziti cuptorul la 180 grade, sau o temperatura medie pentru cei fara termometru la cuptor.
Mixati intr-un bol toate ingredientele uscate - faina, zaharul, praful de copt, bicarbonatul, cacao si sarea.
2. Intr-un alt bol pisati bine bananele.
3. Adaugati ouale si amestecati cu un tel.
4. Adaugati apa calda, uleiul, laptele si esenta de vanilie - mixati bine cu telul.
5. Apoi adaugati ingredientele uscate la cele umede - amestecati bine cu telul sa nu fie cocoloase. Va iesi un aluat mai lichid si uniform.
6. Ungeti cu unt sau ulei o tava adanca de cuptor - eu am folosit una rotunda cu diametrul de 28 cm. Puteti sa folositi si una dreptunghiulara de maxim  23x33cm.
7. Turnati aluatul in tava si puneti la cuptor pentru 40-45 de min.
8. Este gata dupa ce o testati cu o scobitoare. O scoateti din cuptor si lasati sa se raceasca complet.
9. Dupa ce s-a mai racit i-am scos si peretii detasabili - asa este gata de ornat cu crema de ciocolata.
10. Acum pregatim crema de ciocolata.
Ciocolata se rupe bucatele si se pune intr-un bol mai mare si adanc.
11. Puneti intr-o cratita smantana dulce si untul, lasati pana incepe usor sa fiarba - mai amestecati cu telul si stingeti. Nu o lasati sa fiarba, doar sa ajunga la temperatura de fierbere.
12. Turnati amestecul asa fierbinte peste ciocolata bucatele - amestecati cu o lingura de lemn sau paleta pana se dizolva complet ciocolata in amestecul de smantana cu unt - va rezulta o crema de ciocolata uniforma si lucioasa.
13. Apoi bateti bine amestecul cu mixerul la viteza mai mare -  crema se mai uniformizeaza si devine mai pufoasa.
14. Turnati crema peste blatul racit si o nivelati cu cutitul sau lingura. Eu am folosit o paleta din aceea pentru a orna torturile.
Puneti prajitura la rece sa se intareasca putin crema.
15. Se poate servi imediat ce s-a mai intarit putin crema. Delicioasa cu cafea, lapte sau ceai - pentru amatorii de ciocolata si asa, fara nimic :)
Pofta Buna!
Pepene verde murat (la butoi) 

Ingrediente:
● Pepeni verzi mici - 10 kg  (cantitatile sunt aproximative)
● Sare - 2 pahare  (pahar de 250ml)
● Zahar - 1 pahar 
● Apa - 10 l 
● Verdeturi/mirodenii - 500 g  (frunze de visin, hrean, coacaze si vita de vie)
● Mere de vara mai verzi - 3 kg  (optional)

Mod de preparare:
1. Primul si cel mai important pas - sa alegeti pepenii potriviti.
Trebuie sa fie pepeni mici, diverse soiuri si de preferat nu foarte copti, veti vedea in pasul 10 de mai jos si de ce.
Deci, ca sa aveti la sigur pepeni buni, trebuie sa va asigurati si puneti diverse soiuri.
2. Pregatiti butoiul, spalati pepenii, merele si verdeata.
La fundul butoiului puneti o parte din frunze si incepeti sa aranjati cat mai bine pepenii. 
In gaurile care raman puteti adauga mere de vara mai verzi, sunt si ele delicioase murate.
3. Aici butoiul aranjat pana la mijloc - observati merele si pepenii cum vin.
4. La fel continuati pana se umple butoiul.
Aici am pus unul de 100litri.
5. Nu uitati sa puneti verdeata printre pepeni si neaparat deasupra un strat generos de frunze de vita de vie - ca sa nu faca "floare" deasupra cand deschideti butoiul si nu mai este inchis ermetic.
6. Acum preparam saramura - la 10 litri de apa se adauga 2 pahare de sare si 1 pahar de zahar, amestecati bine pana se dizolva si turnati in butoi.
7. Repetati procedura de mai sus pana umpleti butoiul cu saramura - s-ar putea sa va trebuiasca cam 40-50 litri de apa, depinde cat de bine ati umplut butoiul si marimea acestuia.
8. Inchideti ermetic si il lasati in beci aproximativ 1.5-2 luni.
9. Asa arata dupa 2 luni, pepenii isi schimba culoarea si se mai inmoaie putin.
Pe parcurs ce luati din ei ar fi bine sa improvizati o presa ca sa fie in saramura.
10. Am observat ca pepenii cu coaja mai groasa(cei albi) s-au murat mai incet in schimb au fost perfecti la textura. Ceilati s-au murat mai repede dar au scazut mult din miez pentru ca au fost mai copti.
La gust nu este nici o diferenta majora, dar v-ar placea cred ca sa mancati si miez de pepene, nu doar coaja. Anul trecut am avut pepeni foarte copti si a fost tot mijlocul gol dupa ce s-au murat.
11. Si aici o poza pentru cei pofticiosi, absolut un deliciu - garnitura perfecta la orice mancare care necesita muraturi - carne, orez, cartofi, etc.
Pofta Buna!
Noodles chinezesti cu creveti si legume 

Ingrediente:
● Noodles - 300 g 
● Creveti curatati - 500 g  (trebuie decongelati si scursi de apa dinainte, daca nu-i aveti proaspeti)
● Ardei gras - 1 buc 
● Morcovi - 1 buc 
● Mazare mangetout - 200 g  (puteti inlocui cu ciuperci sau broccoli proaspat)
● Usturoi (catei) - 4 buc 
● Ghimbir ras - 1 lingurita 
● Ulei - 50 ml 
● Sos de soia - 100 ml 
● Vin de orez - 2 linguri  (optional)
● Zahar - 1 lingurita 
● Amidon alimentar - 2 lingurite 

Mod de preparare:
1. Eu prefer sa folosesc pentru retetele de noodles acest tip de taitei chinezesti cu ou, dar puteti sa luati oricare alt tip de taitei va place, gasiti sau aveti la indemana.
Le fierbeti conform cu instructiunile de pe cutie, scurgeti de apa si eventual puteti sa le amestecati cu 1-2 linguri de ulei simplu sau de susan.
2. Curatati si spalati legumele - morcovul si ardeiul le taiati fideluta subtire.
Nu uitati sa pregatiti si usturoiul cu ghimbirul ras.
3. Intr-un bol amestecati sosul din - 100ml sos de soia, 1 lingurita zahar, 2 linguri vin de orez si 2 lingurite amidon.
4. Acum ne apucam efectiv sa gatim mancarea.
Intr-o tigaie mare incalziti bine uleiul, caliti in el 1-2 minute usturoiul zdrobit si ghimbirul ras.
5. Adaugati apoi legumele, lasati la calit inca 3-4 minute si amestecati periodic in ele.
6. Adaugati crevetii pregatiti(curatati, eventual decongelati si scursi bine de apa), mai lasati 3-4 minute si amestecati periodic in tigaie.
7. Acum urmeaza taiteii fierti de la pasul 1, amestecati si mai lasati 2 minute pe foc.
8. La final turnati sosul, iarasi amestecati bine, caliti 1-2 minute si inchideti focul.
9. Orice tip de taiteti chinezesti cu legume, creveti sau pui, trebuie serviti imediat dupa gatire, nu-i lasati in tigaie mai mult de 5-10 minute dupa inchiderea focului. Deci aveti grija cum va planificati masa si procesul de gatire, sa aveti in farfurii maxim de gust delicios si textura corecta la legume.
Pofta Buna!
Zacusca rapida de dovlecei, la tigaie 

Ingrediente:
● Dovlecei - 3 buc 
● Ulei - 50 ml  (eu folosesc de obicei ulei de masline)
● Ceapa - 1 buc 
● Pasta de rosii - 2 linguri 
● Sare - 1 lingurita  (potriviti dupa gust)

Mod de preparare:
1. Spalati dovleceii si-i treceti prin razatoarea medie.
2. Incalziti bine uleiul intr-o tigaie mai mare si adaugati la calit dovleceii.
3. Amestecati periodic si caliti la foc mediu, pana dovleceii nu mai au deloc zeama/apa si incep sa se rumeneasca.
4. Intr-o alta tigaie mai mica caliti in ulei ceapa tocata marunt, pana se rumeneste frumos.
5. Adaugati repede 2-3 linguri de pasta de rosii, amestecati bine si mai caliti 2 minute.
6. Adaugati aceasta compozitie de ceapa cu rosii peste dovleceii caliti, amestecati bine.
Potriviti de sare, mai calitit totul impreuna inca 5 minute si inchideti focul.
7. Lasati putin sa se racoreasca, apoi serviti - este la fel de buna calda sau rece, o puteti pastra pana la 5-6 zile in frigider.
Este foarte, foarte buna si cu eforturi minime!
Pofta Buna!
Crema de zahar ars Reteta  

Ingrediente:
● Lapte de vaca - 1 l 
● Zahar - 250 g  (+ 150g de zahar pentru caramelul topit)
● Oua - 7 buc 
● Esenta de vanilie - 1 buc  (sau puteti folosi esenta de rom, coaja de lamaie in cazul in care nu vreti sa se simta gustul de oua)

Mod de preparare:
1. Se fierbe laptele si se lasa sa se raceasa. Daca vreti sa-l raciti rapid, puneti castronul cu lapte intr-un castron mai mare cu apa rece si schimbati de 2-3 ori apa.
Observati ca in reteta video am sarit acest pas si nu am observat nici o diferenta, deci vedeti si voi daca puneti laptele crud sau prefiert - el din comert oricum este deja pasteurizat.
2. Intr-o cratita puneti 150g de zahar si il topiti incet la foc mic pana este de un maroniu inchis, dar nu ars!
3. Imediat cum este gata il turnati fierbinte in tava de cuptor(aici 20x20cm) si il distribuiti foarte repede cu o lingura pe toata suprafata si putin pe pereti.
Daca nu va miscati repede caramelul se intareste si nu reusiti sa-l intindeti, in acest caz trebuie cumva reincalzit putin in cuptor.
4. In cazul in care topiti zaharul chiar in tava aveti mare grija, daca e de sticla, sa nu se ciobeasca. Oricum topiti la foc mic si atent, sau folositi o cratita sau tava de metal.
Avantajul aici este ca se distribuie mai uniform caramelul pe suprafata tavii.
Cum ati terminat treaba cu zaharul ars, dati tava la o parte pentru 10 minute.
5. Intr-un vas adanc mixati bine 7 oua cu 250g de zahar si esenta de vanilie.
6. Se adauga laptele racit si se amesteca cu telul.
7. Se toarna compozitia in vasul cu peretii caramelizati.
Intr-o tava mai mare de cuptor(suficient de mare ca sa incapa vasul cu crema) se toarna apa cat curpinde si se pune vasul cu compozitia de crema. Este foarte bine sa respectati acest pas, altfel crema poate sa se coaca prea mult prin parti si la fund, si are o textura poroasa.
Se pune tava cu apa si vasul in ea la cuptor preincalzit la 160 de grade pentru 40-45 de minute.
8. Crema este gata cand se rumeneste putin deasupra si este ferma la atingere. Lasati sa se raceasca complet la temperatura camerei.
10. Pe urma se acopera cu niste folie de plastic si se mai pune cateva ore la frigider.
Asa crema va fi mai ferma, va lasa putina zeama si se va forma acel caramel delicios la baza.
11. Apoi se portioneaza si se serveste cu sosul caramel din tava.
Pofta Buna!
Piept de pui "de catifea" cu sos de mustar 

Ingrediente:
● Piept de pui - 2 buc  (cu piele si os, sau dezosat)
● Sare - 60 g 
● Apa - 1 l 
● Unt - 50 g 
● Rozmarin - 2 buc  (2 crengute, este optional)
● Ceapa alba - 1 buc 
● Vin alb demisec - 100 ml 
● Smantana dulce pentru gatit -25-32% - 200 ml 
● Mustar de dijon - 1 lingurita  (eu am pus Mustar Frantuzesc, cu boabe, de la Kamis)

Mod de preparare:
1. Pieptul de pui il dezosez daca este cazul.
Apa se amesteca cu sarea si se pune in ea carnea la marinat pentru 3 ore.
2. Unul din motivele de ce cumpar pieptul cu os si piele este ca imi place mult cum se face si serveste pieptul asa cu pielea coapta putin.
Altul pt ca din oasele scoase fac o supa pe care apoi o adaug in sosul de mustar - fierb oasele cu 1 morcov, 1 albitura, 1 ceapa si 1 radacina de patrunjel, la foc mic timp, de 1 ora. Fiindca la sos folosesc doar 1 polonic de supa, din restul am facut o Ciorba a la grec. Sau o puteti congela si folosi ulterior la orice mancare.
3. Ne intoarcem la pieptul de pui care s-a marinat 3 ore.
Il scoateti din apa si ungeti cu unt moale deasupra, optional puteti presara si rozmarin deasupra.
Se pune in cuptor preincalzit la 100 grade timp de 1.5 ore.
4. Ultimele 10 minute puteti sa-l puneti sub gril sau il rumeniti repede pe o tigaie. 
Eu nu-i fac nimic, il las asa.
5. Pieptul astfel preparat puteti sa-l serviti cum va place, sau faceti un sos cu mustar, pasii vedeti mai jos.
Deci, Intr-o tigaie topiti 30g unt, adaugati ceapa taiata bucatele(optional si rozmarin) si o caliti putin pana se face mai moale.
6. Apoi turnati vinul si lasati sa fiarba 5 minute.
7. Apoi adaugati smantana dulce.
8. si 1 polonic de supa(sau apa).
Daca sosul nu este foarte gros puteti sa nu adaugati supa/apa.
9. Lasati sa fiarba incet pana se ingroasa un pic - cam ar fi ca un aluat de clatite.
Adaugati la urma mustarul, amestecati.
10. Inchideti focul si lasati sosul 5-10 minute sa se patrunda.
11. Apoi il treceti printr-o sita.
12. Noi am servit pieptul de pui cu sosul de mustar si o salata. Merge si orice alta garnitura va place.
Pofta Buna!
Pirojki cu cartofi 

Ingrediente:
● Lapte batut/iaurt/chefir - 1 pahar  (pahar de 250 ml, il folositi si pentru restul ingredientelor)
● Ulei de floarea soarelui - 0.5 pahare 
● Zahar - 1 lingura 
● Sare - 1 lingurita 
● Drojdie instant - 11 g  (de tipul dr.oetker verde - daca nu aveti instant puneti simpla - o dizolvati cu cateva linguri de apa si adaugati la iaurt)
● Faina alba calitate superioara - 3 pahare 
● Cartofi albi/galbeni - 1 kg  (pt umplutura)
● Ceapa alba - 1 buc 
● Verdeata (marar, patrunjel) - 2 linguri  (plus putin piper negru macinat si sare dupa gust)
● Galbenus de ou - 1 buc  (pt uns deasupra)

Mod de preparare:
1. Mai intai pregatiti umplutura, ca sa fie rece cand faceti pirojki.
Deci, cartofii se curata, spala si se pun la fiert cu apa cat sa le acopere. Cand incep sa fiarba, faceti focul mic si lasati cam 30-35 de minute.
2. In acest timp caliti ceapa taiata mai marunt, in putin ulei, pana este usor galbena.
3. Dupa ce au fiert cartofii, scurgeti toata apa din ei - adaugati ceapa, putina sare, piper si pisati bine.
4. Adaugati verdeata tocata marunt, amestecati si lasati sa se raceasca bine - exact cat va fi gata aluatul.
5. Acum facem aluatul. 
Intr-un bol amestecati laptele batut, uleiul, sarea, zaharul. Le treceti apoi intr-o cratita si le incalziti putin pe aragaz - aveti grija sa nu fie fierbinte.
6. Faina se amesteca cu drojdia instant si se adauga la ingredientele de mai sus.
7. Framantati aluatul - va iesi un aluat foarte placut si moale - uleiul din compozitie il face foarte placut si deloc lipicios. Lasati sa se odihneasca 10-15 minute, acoperit cu un prosop sau cu folie alimentara.
8. Dupa acest timp il mai framantati pe masa presarata cu putina faina - mai lasati 20-25 minute, sa creasca frumos.
9. Cand va apucati sa faceti pirojki aluatul se taie bucatele mici, cam cat o nuca daca le vreti mai mici, sau putin mai mari - daca va plac si vreti pirojki mai maricele. Le faceti bilute si le puneti una langa alta.
10. Fiecare bila de aluat se intinde cu mainile sau cu facaletul - sa fie cam de 5mm grosime si rotunde.
11. Puneti 1 lingura de umplutura pe fiecare.
12. Lipiti marginile bine.
13. Colturile le aduceti usor spre mijloc si le lipiti putin.
14. Intoarceti cu lipitura in jos si gata - aveti un pirojok exemplar :)
15. Le faceti pe toate si pe parcurs le puneti pe o tava de cuptor asternuta cu hartie de copt.
16. Lasati 15 minute sa creasca putin in tava, apoi le ungeti cu un galbenus de ou si le dati la cuptor la 180-200 grade.
17. Sunt gata cand sunt rumene si deasupra si dedesubt.. Le scoateti si lasati sa se racoreasca bine.
18. Sunt bune si calde si reci - chiar va recomand cu incredere.
Despre umpluturi:
- cartofii se mai pot amesteca cu branza de oi sarata, sau telemea;
- ciuperci calite cu ceapa, putin piper si sare dupa gust;
- ceapa verde putin calita si amestecata cu oua fierte taiate bucati mici;
- varza proaspata calita cu putina ceapa, piper si sare;
- varza murata calita cu ceapa, piper+sare;
- amestec de cascaval cu telemea;
- orice carne tocata, calita cu putina ceapa, piper si sare.
- branza de vaci;
etc.
Deci aveti loc de imporvizatie.
Pofta Buna!
Stollen rapid cu branza 

Ingrediente:
● Rom - 250 ml  (am in vedere rom alcool, nu esenta)
● Fructe uscate(stafide, caise, prune, etc) - 250 g 
● Unt - 350 g 
● Zahar - 250 g 
● Oua - 2 buc 
● Branza de vaci - 250 g  (alegeti branza moale si mai cremoasa)
● Lamaie - 1 buc 
● Esenta de vanilie - 1 lingurita 
● Faina alba - 600 g 
● Praf de copt - 10 g 
● Migdale uscate - 200 g  (sau alte nuci aveti la indemana)
● Zahar pudra - 200 g 

Mod de preparare:
1. Puneti intr-un borcan 250g de fructe uscate, turnati peste ele romul, agitati bine borcanul si lasati sa se patrunda la temperatura camerei(cu capac), 1-7 zile pana va apucati de gatit Stollen.
2. Intr-un bol puneti  250g de unt moale, la temperatura camerei, 250g de zahar si cele 2 oua, amestecati bine cu un tel.
3. Adaugati branza de vaci, iarasi amestecati.
4. In aceasta compozitie puneti coaja rasa de la o lamaie, zeama ei si esenta de vanilie.
5. Acum e timpul sa adaugati 600g de faina, 10g praf de copt si 200g de migdale putin maruntite la cutit sau in robot.
Amestecati bine totul cu o spatula sau lingura.
6. La final adaugati in aluat fructele scurse de rom(alcoolul ramas l-am aruncat), de la pasul 1.
In plus recomand sa le presarati putin deasupra cu 2-3 linguri de faina, sa absoarba excesul de umiditate. Iarasi amestecati cu spatula sau mainile, pana obtineti un aluat uniform si omogen, dar putin lipicios.
7. Presarati mai multa faina pe masa si mutati aluatul acolo, il impartiti in 3 bucati egale.
Desi este lipicios, nu incorporati in el mai multa faina, sa nu fie cozonacii prea tari.
Doar va ajutati pe masa cu faina mai multa cat le modelati.
8. Fiecare bucata de aluat o intindeti cu facaletul in forma de oval, grosimea este de aproximativ 1.5-2cm.
Nu uitati sa presarati faina pe masa, sa-l lucrati usor.
9. Una din laturi o aduceti peste cealalta, dar nu chiar perfect uniform.
Stollenul este gata si il mutati intr-o tava mare de cuptor, asternuta cu hartie de copt.
10. La fel formati Stollen si din celelalte 2 bucati de aluat, optional puteti pune si martipan in mijloc, ati vazut cum se face la Stollen-ul cu drojdie aici(pasii 11-12).
11. Se coc in cuptorul preincalzit la 180 de grade timp de 60 de minute.
12. Imediat cand se scot din cuptor, trebuie unsi deasupra cu unt topit.
13. Sa-i ungeti cat mai bine pe toate partile, astfel se vor pastra mult timp fara sa faca mucegai, chiar si la temperatura camerei.
14. Apoi ultimul strat de protectie, zaharul pudra din abundenta, la fel pe toate partile.
15. Acum lasati Stollenul sa se raceasca complet la temperatura camerei.
16. La inceput recomand sa-l inveliti in hartie de copt si lasati asa 1-2 zile.
Apoi il puneti si intr-o punga, sa nu se usuce prea repede. Eu il tin la balconul mai rece, pentru un plus de siguranta, dar sta bine si la temperatura camerei.
17. Are gustul si textura perfecte in prima saptamana dupa coacere, apoi e ceva mai dens dar tot bun si aromat.
E frumos sa impartiti bucati de Stollen la cei dragi, invelite in hartie de copt sau oricare alta mai decorativa.
Pofta Buna!